|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 25.jūlijā** | **Nr. GND/2024/433** |
|  | **(protokols Nr.15; 60.p.)** |

**Par Sarmītes Puriņas atbrīvošanu no Gulbīša pamatskolas direktora amata**

Pamatojoties uz Pašvaldību likuma 10.panta pirmās daļas 10.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir iecelt amatā un atbrīvot no tā pašvaldības iestāžu vadītājus, kā arī citas amatpersonas normatīvajos aktos paredzētajos gadījumos, Izglītības likuma 17.panta trešās daļas 2.punktu, kas nosaka, ka pašvaldība pieņem darbā un atbrīvo no darba tās padotībā esošo vispārējās izglītības iestāžu, tai skaitā speciālo izglītības iestāžu, profesionālās izglītības iestāžu, interešu izglītības iestāžu un profesionālās ievirzes izglītības iestāžu vadītājus, Vispārējās izglītības likuma 11.panta trešo daļu, kas nosaka, ka vispārējās izglītības iestādes vadītāju pieņem darbā un atbrīvo no darba attiecīgās izglītības iestādes dibinātājs, Darba likuma 112.panta pirmās daļas 4.punktu, kas nosaka, ka, ja darba koplīgumā vai darba līgumā nav noteikts lielāks atlaišanas pabalsts, uzteicot darba līgumu šā likuma 101.panta pirmās daļas 6., 7., 8., 9., 10. vai 11.punktā noteiktajos gadījumos, darba devējam ir pienākums izmaksāt darbiniekam atlaišanas pabalstu četru mēnešu vidējās izpeļņas apmērā, ja darbinieks pie attiecīgā darba devēja bijis nodarbināts vairāk nekā 20 gadus, 149.panta piekto daļu, kas nosaka, ka ikgadējā apmaksātā atvaļinājuma atlīdzināšana naudā nav pieļaujama, izņemot gadījumus, kad darba tiesiskās attiecības tiek izbeigtas un darbinieks ikgadējo apmaksāto atvaļinājumu nav izmantojis; darba devējam ir pienākums izmaksāt atlīdzību par visu periodu, par kuru darbinieks nav izmantojis ikgadējo apmaksāto atvaļinājumu, Gulbenes novada pašvaldības domes 2024.gada 29.februāra domes sēdes lēmumu Nr. GND/2024/53 “Par Gulbīša pamatskolas likvidāciju” (protokols Nr.6; 3.p), atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav,, Gulbenes novada pašvaldības dome NOLEMJ:

1. ATBRĪVOT Sarmīti Puriņu, no Gulbīša pamatskolas direktora amata ar 2024.gada 30.augustu (pēdējā darba diena), pamatojoties uz Darba likuma 101.panta pirmās daļas 9.punktu.

2. IZMAKSĀT Sarmītei Puriņai visas pienākošas naudas summas Darba likuma noteiktajā kārtībā (galīgo norēķinu, atlīdzību par neizmantoto atvaļinājumu un atlaišanas pabalstu četru mēnešu vidējās izpeļņas apmērā).

3. UZDOT Gulbenes novada Centrālās pārvaldes Juridiskās un personālvadības nodaļai veikt nepieciešamās darbības attiecībā uz Sarmītes Puriņas darba tiesisko attiecību izbeigšanu Gulbīša pamatskolas direktora amatā normatīvajos aktos noteiktajā kārtībā.

4. UZDOT Gulbenes novada pašvaldības izpilddirektorei Antrai Sprudzānei nodrošināt kontroli par šā lēmuma izpildei nepieciešamo dokumentācijas izstrādi un pasākumu veikšanu.

Gulbenes novada pašvaldības domes priekšsēdētājs A.Caunītis